Í dag kynna háskólar landsins námsframboð sitt fyrir næsta skólaár á tveimur stöðum í Reykjavík . Í Ráðhúsi Reykjavíkur verða Háskólinn á Akureyri , Háskólinn á Bifröst , Háskólinn á Hólum , Háskólinn í Reykjavík , Landbúnaðarháskóli Íslands og Listaháskóli Íslands . Háskóli Íslands verður á Háskólatorgi , Gimli og Odda í Háskóla Íslands . Þá verður á sama tíma boðið upp á kynningu á framhaldsnámi í Danmörku og Svíþjóð í Norræna húsinu . Nemendur háskólanna , kennarar og námsráðgjafar taka á móti gestum og miðla af reynslu sinni . Einnig verður kynnt margskonar þjónustustarfsemi við nemendur . Ríflega 500 námsleiðir eru í boði hjá öllum háskólunum .